KFU styremøte

Tid og sted: Onsdag 24.01.2018 på Iglemyr Skole

Møtt: Hege, Siri, Aud Venke, Pål (kommunaldirektør), Kristin Øye Stien (SLT Koordinator)

Forfall: Rune, Eivind, Susanne

Referat:

# Agenda + Referat Del I (1 - 1,5 t):

* Tilleggspunkt: Presentajson av SLT
  + SLT står for Samordning av lokale kriminalitetsforebyggende tiltak. Alle kommuner har SLT koordinatorer, men litt forskjell mellom kommunene. I Sandnes kommune er SLT koordinator innebygget i en struktur i organisasjonen, som gir henne tilgang til de ressurser og etater hun har behov for.
  + Sitter i flere råd og utvalg sammen med ressurser fra bl.a. kommune og politiet.
  + Er del av større nettverk for Sør-Rogaland. Ulike prosjekt sammen med Sola, Stavanger, Randaberg osv.
  + Arbeider blant annet med kartlegging av og forebygging av gjengdannelser og arbeid rundt psykisk helse.
  + Har møter med alle ungdomsskoler, inndelt i bydeler, sammen med barnevern, politi, kultur, rektor.
  + Kommunladirektør: slt koordinator har best kontroll og oversikt over situasjonen i kommunen og hvilke tjenester vi har å tilby.
  + Spørsmål fra KFU: Kan foreldre hjelpe? Hva tenker du om foreldremedvirkning?
    - Viktig med inkludering, holdninger, delaktig til ungdommen sine liv, selv om dette kan være vanskelig.
    - Foreldre må være bevisst sin posisjon og sin påvirkning av barna.
    - Foreldre må være mer bevisst sin rolle i lokalsamfunnet? Når de er trenere, oppmenn, har diverse frivillige verv. Gå foran med et godt eksempel.
  + Spørsmål fra KFU: Hva konkret kan vi foreta oss?
    - FAU bør inkluderes i arbeidsgruppene på ungdomsskolene
    - Faste møtepunkt med KFU / styret i KFU
    - Presentasjoner på skoler/FAU mm
  + Aksjonspunkter:
    - SLT og skoleadministrasjonen vurderer å inkludere FAU i faste møter på ungdomsskolene
    - SLT og KFU oppretter tettere dialog, eksempelvis inkludering på styremøter i KFU.
    - SLT deltar på KFU møte 21. februar:
      * Hvem er SLT og hva jobber de med?
      * 3-4 kjerneområder SLT mener foreldre kan påvirke positivt, som KFU medlemmene tar med tilbake til sine lokale FAU for bearbeidelse frem mot årsmøte i KFU
  + Kommentar:
    - KFU er takknemlig for at Kristin deltok på styremøte, og stiller seg svært positiv til det arbeidet hun og hennes kolleger gjør i Sandnes. KFU håper på et godt samarbeid med SLT i tiden som kommer.
    - KFU ber SLT koordinator komme tilbake med:
      * 3-4 områder de ser foreldre kan påvirke i en positiv retning
      * Aktuelle fora hvor foreldre (FAU) kan og bør involveres
* Status arbeid Kvalitetsplan (fra skoleadministrasjonen)
  + Det skal lages kvalitetsplan felles for barnehage og skole.
  + Administrasjonen holder nå på å utarbeider hvem som skal bidra til å utarbeide denne. Det er tenkt at KFU skal ha en aktiv del av denne prosessen. Det som er viktig i denne planen er overgang barnehage skole, barneskole ungdomsskole og etter ungdomsskole
  + Er ute på anbud nå i forhold til hvem som delta i dette.
  + Kommentar:
    - KFU ønsker velkomment initiativet om å bli inkludert i arbeidet med Kvalitetsplan, og skal stille nødvendige ressurser til rådighet til dette arbeidet. Saken følges opp i neste møte.
* Status på skolebehovsplan (fra skoleadministrasjonen)
  + Skal også i år legges frem etter sommeren for politisk behandling. Det ønskes en tettere kobling mellom skolebehovsplan og økonomiplan. Kan derfor være skolebehovsplanen utsettes noe for å se en klar sammenheng.
  + Høringen går ut 9. april med høringsfrist 25. mai
  + Det som er nytt i år er at det skal legges frem et eget dokument om ulike normer for skolene.
  + Kommentar:
    - KFU vil gjennomgå skolebehovsplanen når denne kommer ut til høring 9. april og levere inn en høringsuttalelse basert på dette. Saken følges opp i neste møte.
* Norm for lærertetthet (fra skoleadministrasjonen)
  + Normen trer i kraft høsten 2018. Denne sier at det skal være en lærerdekning på grunnskolen som tilsvarer 1 lærer pr 16 elever for 1-4 trinn og 21 elever for 5-10 trinn. Fra høsten 2019 endres normen til å bli 1 lærer pr 15 elever på 1-4 trinn og 20 elever på 5-10 trinn.
  + Normen gjelder pr skole. Den sier ikke noe om at det til enhver tid skal være et lærerantall i klasserommet ihht normen, men den sier noe om at skolen skal ha lærere nok til å ha fleksibilitet tilsvarende disse normtallene.
  + For Sandnes kommune viste siste tilgjengelige gruppestørrelse ca 16,9 elever pr lærer i 1-4 trinn, 19,1 for 5-7 trinn og 19,9 for 8-10 trinn.
  + Det er likevel større forskjeller mellom de forskjellige skolene, hvor noe skyldes hvordan de har organisert seg. 1-4 trinn varierer fra 13 til 23. 5-7 trinn varierer fra 14-23,5. 8-10 trinn variere fra 18,5 – 22,5.
  + Organisatorisk ikke problem med å komme innenfor normen fra høsten 2018.
  + Fra høsten 2019, når normen strammes mer inn, viser foreløpige utregninger i kommunen at det kan være behov for ca 30 lærerer på barnetrinnet og 10 på ungdomstrinnet.
  + Det er enda ikke avklart hvordan dette skal finansieres. Den nye barnehagenormen må gjennomføres uten tilleggsbevilgninger fra staten. Signaler er kommet på at det skal komme øremerkede midler til økte kostnader i grunnskolen ifm innføring av normen, men dette er ikke avklart.
  + På enkelte skoler kan normen innebære at det må reallokeres midler fra andre typer stillinger til lærerstillinger, noe som kan gå på bekostning av dekningen av andre stillinger (eksempelvis miljøterapeuter)
  + Kommentar:
    - KFU takker skoleadministrasjonen for god gjennomgang av den nye lærernormen, inklusiv konkrete tall og beregninger fra Sandnes Kommune. KFU vil være opptatt av hvordan implementeringen av dette blir, også i forhold til hvordan dette skal finansieres.
    - KFU mener det er viktig å opprettholde et godt tilbud på skolene av eksempelvis miljøterapeuter, til tross for økt totalkostnad ifm innføring av normen.
* Terrorsikring av skoler (fra skoleadministrasjonen)
  + Med referanse til en nylig artikkel i avisen, ba KFU skoleadministrasjonen om en kort uttalelse i forhold til terrorsikring av skolene og hva de tenker rundt dette.
  + Det som er gjort i Sandnesskolen, som er nytt, er at alle skoler skal ha beredskapsplan mot kriser. Det har alle skolene nå på plass.
  + Alle rektorene skal på kurs 1. februar i samarbeid med beredskapssjefen i Sandnes. Generelt beredskapskrus og praktiske øvelser.
  + Stavanger skal ha to piloter hvor de skal ha bedre sikring av skolen. Sandnes Kommune vil følge med på hva de gjør i Stavanger av tiltak og erfaringer.
  + Store forskjeller på skolene i Sandnes i forhold til kvalitet og teknisk stand
  + Et åpent spørsmål på slutten var «hvordan ønsker vi at Sandnesskolen skal være? Stengt bak gjerder og porter eller åpent?»
  + Kommentar:
    - KFU tar saken til etteretning.
* Annet fra skoleadministrasjonen
  + Rullet ut 5000 digitale enheter. Godt i gang med google for education og chromebook. Skal ut totalt 12.000. 10.000 elever og 2.000 ansatte. KFU kommenterer at de synes Sandnes har implementert dette veldig bra til nå. Tilbakemeldingene er gode fra elevene.
  + Administrasjonen har hentet en rådgiverstilling fra Altona (skole og ressurssenter for elever med adferdsproblemer). Kom nytt kap. 9a i opplæringsloven som gjør at en trenger mer fokus på mobbing. Den nye stillingen skal jobbe med dette. Stillingen skal være navet mellom rektor, fylkesmann, støttesystem for å bli god på dette.
* KFU møte 21. februar - avklare innhold og rollefordeling
  + Foreslått agenda ble vedtatt:
    - Introduksjon ved KFU
    - SU sin rolle ved KFU og kommunaldirektør
    - Den nye lærernormen ved kommunaldirektør
    - Pause
    - SLT koordinator og deres arbeid
    - Overlevere oppgave til KFU representantene
    - Avslutning ved KFU
* Avtale neste møtedato:
  + Onsdag 4. april kl 18-20
* Eventuelt:
  + Pål: God temperatur i Sandnesskolen. Gode dokumenter for Sandnesskolen. Godt arbeid, mye god driv. Skjedd mye positiv utvikling.
  + Resultat fra foreldreundersøkelsene er kommet til skolene. FAU på den enkelte skole bør oppfordres til å bruke foreldreundersøkelser og elevundersøkelser og påvirke hverdagen derfra.
  + KFU og skoleadministrasjonen blir enig om at KFU tar kontakt med Forsand skole for å opprette dialog med dem.
  + Sak til neste møte: Det har vært mye mediedekning i det siste rundt spesialundervisning. Hvordan er situasjonen i Sandnes?
  + Sak til neste møte: Alle resultatvurderinger er da kommet inn, hvordan gikk 2017. Hovedpunkter fra dette tas opp i møtet.

# Agenda + Referat Del II (0,5 - 1 t):

* Evt diskusjoner i etterkant av Del I i forhold til om KFU kan/bør/skal foreta seg noe videre
  + Kvalitetsplan
    - Kommentar: KFU blir inkludert i utarbeidelsen av Kvalitetsplanen, og må sørge for å stille med nødvendige ressurser inn i arbeidet.
  + Skolebehovsplan
    - Kommentar: Skolebehovsplanen kommer ut til høring 9. april, og KFU lager en høringsuttalelse basert på denne.
  + Norm for lærertetthet
    - Kommentar: KFU er fornøyd med skoleadministrasjonens gjennomgang av lærernormen, og følger med på utviklingen i kommunen videre.
  + Annet
* Gjennomgang nettsider KFU - har noen av medlemmene innspill til endringer?
  + Kommentar: KFU er enig i at hjemmesidene til KFU benyttes som dokumentbibliotek og kontaktinformasjon. Vi vil ikke benytte hjemmesiden til mer omfattende arbeid enn det.
* Avklare hvem som stiller på møte med Utvalg for kultur og oppvekst 20. februar, 20. mars og evt 24. april
  + Kommentar: Den enkelte avklarer egen kalender og tar sikte på å møte opp i så stor utstrekning som mulig. KFU vil gjennomgå agenda så snart denne kommer ut, og be om taletid dersom det er nødvendig.
* Eventuelt